title: A Bizottság (EU) 2017/1392 határozata (2017. július 25.) a textiltermékek uniós ökocímkéjének odaítélésére vonatkozó ökológiai kritériumok megállapításáról szóló 2014/350/EU határozat módosításáról (az értesítés a C(2017) 5069. számú dokumentummal történt) (EGT-vonatkozású szöveg. )

text:
                  27.7.2017

                  HU

                  Az Európai Unió Hivatalos Lapja

                  L 195/36

            A BIZOTTSÁG (EU) 2017/1392 HATÁROZATA
      (2017. július 25.)
      a textiltermékek uniós ökocímkéjének odaítélésére vonatkozó ökológiai kritériumok megállapításáról szóló 2014/350/EU határozat módosításáról

            (az értesítés a C(2017) 5069. számú dokumentummal történt)

      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
      az Európai Unió ökocímkézésért felelős bizottságával folytatott konzultációt követően,
      mivel:

                  (1)

                  Műszaki szakértők tájékoztatták a Bizottságot és egyes tagállamokat, hogy a 2014/350/EU bizottsági határozat (2) 1. cikkének (1) bekezdése pontosításra szorul, ezért abban pontosabban meg kell határozni, hogy az ökológiai kritériumok mely textilszálakra alkalmazandók, illetve jobban elő kell segíteni a közbeeső textiltermékek címkézésének lehetőségét.

                  (2)

                  Ki kell igazítani a jogszabály megszövegezését az 1. szakaszban a textilszálakra vonatkozóan lefektetett kritériumok, továbbá a 2014/350/EU határozat mellékletében előírt 1. kritérium tekintetében annak tisztázása érdekében, hogy mely kivételek alkalmazandók az újrafeldolgozott szálak vagy biogyapotszálak felhasználása esetében, illetve hogy milyen módszert kell alkalmazni az 1. a) kritériumhoz és az 1. b) kritériumhoz kapcsolódó gyapottartalom-számítás során. Az Európai Unió ökocímkézésért felelős bizottságának (EUEB) és az illetékes testületek fórumának 2016. januári ülésein elhangzottak alapján szükségesnek látszik összehangolni a biogyapotra, az IPM-gyapotra és a peszticidkorlátozásokra vonatkozó megszövegezést a textil, lábbeli és bútor termékcsoportok tekintetében, az (EU) 2016/1332 bizottsági határozatban (3) és az (EU) 2016/1349 bizottsági határozatban (4) előírt, felülvizsgált kritériumokat véve hivatkozási alapként. Az EUEB 2016. novemberi ülésén elhangzottak alapján szükségesnek tűnik a bio- és GMO-gyapot keverését tiltó előírást azokra a termékekre korlátozni, amelyeket a biogyapot-tartalomra vonatkozó megjelöléssel látnak el, a 2014/350/EU határozat 28. kritériumának megfelelően. Emellett meg kell fontolni egy kiegészítő megjelölés engedélyezését a 2014/350/EU határozat 28. kritériumának keretében a GMO-mentes gyapot használatára vonatkozóan.

                  (3)

                  Műszaki szakértők által a Bizottságnak és egyes tagállamoknak nyújtott tájékoztatás alapján pontosítani szükséges a 3. a) kritérium értékelési és ellenőrzési előírásainak az összetett minták vételére vonatkozó utasításait.

                  (4)

                  Az egyértelműség érdekében pontosítani kell a megszövegezést a vegyi anyagokra és eljárásokra vonatkozó 3. szakasz 13. b) kritériumában, a különös aggodalomra okot adó anyagoknak az 1907/2006/EK európai parlamenti és tanácsi rendelet (5) szerinti azonosítási és jelöltlista-megállapítási eljárásával, továbbá a 66/2010/EK rendelet 6. cikkének (7) bekezdésével való következetesség érdekében. A 14. kritérium megszövegezését is össze kell egyeztetni a 66/2010/EK rendelet 6. cikkének (6) bekezdésével. A műszaki szakértők által a Bizottságnak nyújtott tájékoztatás alapján a 2014/350/EU határozat 14. kritériumában egyértelművé kell tenni, hogy mikor kell az anyagokra, és mikor a keverékekre vonatkozó veszélyességi besorolási szabályokat alkalmazni. Ezen túlmenően az illetékes testületek fórumának ülésein elhangzottak alapján össze kell hangolni a 14. b) kritériumban a táblázat iv. sorában a víz-, por- és folttaszítókra vonatkozóan előírt korlátozásokat, valamint az 1. függelékben rögzített követelményeket a lábbeli és bútor termékcsoportok esetében alkalmazott kritériumokkal és követelményekkel, a bútorok esetében az (EU) 2016/1332 határozat bútorokra vonatkozó felülvizsgált kritériumait, a lábbelik esetében pedig az (EU) 2016/1349 határozatnak az ökocímke-szabályozási bizottság 2016. januári ülésén megszavazott kritériumait (6) véve hivatkozási alapul. A táblázat kiegészítő anyagokra vonatkozó v. sorának tekintetében módosítani és egyértelműsíteni kell a mentesség hatókörét, illetve az értékelésre és ellenőrzésre vonatkozó részben lehetővé kell tenni a maradványanyagok kiszámítását. Meg kell változtatni a 2014/350/EU határozat melléklete 1. függelékének megszövegezését, hogy az összhangba kerüljön az 528/2012/EU európai parlamenti és tanácsi rendelettel (7).

                  (5)

                  Az EUEB tagjai által a Bizottságnak nyújtott tájékoztatás, valamint az illetékes testületek fórumának 2016-os ülésein elhangzottak alapján a 2014/350/EU határozat melléklete 1. függelékének f) szakaszában módosítani kell az összes gyártási fázisra vonatkozó korlátozásokat: a tisztítószereket is be kell vonni a korlátozás hatálya alá, ki kell javítani az anaerob körülmények közötti biológiai lebonthatóság vizsgálati referenciáját, és le kell szűkíteni a korlátozás hatályát a nem ionos és kationos tisztítószerek és felületaktív anyagok tekintetében azokra az anyagokra, amelyek az 1272/2008/EK európai parlamenti és tanácsi rendelet (8) értelmében a vízi környezetre veszélyesnek minősülnek.

                  (6)

                  Az EUEB tagjai által a Bizottságnak nyújtott tájékoztatás, valamint az illetékes testületek fórumának 2016-os ülésein elhangzottak alapján a 4. szakaszban módosítani kell a használatra való alkalmasságra vonatkozó 20. és 21. kritériumot, hogy azok tükrözzék a tagállami szakértők új műszaki megállapításait.

                  (7)

                  Az illetékes testületek fórumának 2015-ös és 2016-os ülésein elhangzottak alapján, továbbá a 2010/75/EU európai parlamenti és tanácsi irányelvvel (9) való következetesség érdekében a 2014/350/EU határozat 16. b) kritériumának értékelésre és ellenőrzésre vonatkozó részében lehetővé kell tenni a szerves vegyületek levegőbe történő kibocsátására vonatkozó számításokat.

                  (8)

                  Az EUEB, valamint az illetékes testületek fórumának 2015-ös és 2016-os ülésein elhangzottak alapján a 2014/350/EU határozat alapvető munkahelyi elvekre és jogokra vonatkozó 26. kritériuma értékelésre és ellenőrzésre vonatkozó részének megszövegezését össze kell hangolni a személyi számítógépek, notebook számítógépek és táblagépek termékcsoportra vonatkozó megszövegezéssel, az (EU) 2016/1371 bizottsági határozatot (10) véve hivatkozási alapul.

                  (9)

                  Az EUEB tagjaival 2016-ban tartott üléseken elhangzottak alapján meg kell hosszabbítani a 2014/350/EU határozat időbeli hatályát, mert a 2014/350/EU határozat ökocímke-kritériumaiban megállapított környezeti célkitűzés szintje várhatóan továbbra is az egyéb címkézési rendszerekénél magasabb szintű marad. Emellett a stabil kritériumrendszer hosszabb időn keresztül történő fenntartása több kérelmező számára teszi lehetővé, hogy megtegye a szükséges javításokat és műszaki beruházásokat az egész innovációs ciklus mentén az ökocímke használatának kérelmezése érdekében, továbbá a piac számára is lehetőséget ad, hogy a nyersanyagokra és a közbeeső textiltermékekre vonatkozóan új specifikációkkal álljon elő.

                  (10)

                  Ezért a 2014/350/EU határozatot ennek megfelelően módosítani kell.

                  (11)

                  Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,

            ELFOGADTA EZT A HATÁROZATOT:
      1. cikk
      A 2014/350/EU határozat a következőképpen módosul:

                  1.

                  A (6) preambulumbekezdést el kell hagyni.

                  2.

                  Az 1. cikk (1) bekezdése c), d) és e) pontjának helyébe a következő szöveg lép:

                              „c)

                              »textilszálak, fonalak, szövetek és kötött elemek«: textilruházathoz és kiegészítőkhöz, illetve lakástextilekhez, köztük kárpitokhoz és matrachuzatokhoz még a merevítés és a késztermék előállításával összefüggő kezelések előtt felhasznált közbeeső termékek;

                              d)

                              »nem textil elemek«: a textilből készült öltözékekbe, kiegészítőkbe és belső textilbélésekbe belefoglalt közbeeső termékek, köztük húzózárak, gombok és egyéb kiegészítők, továbbá membránok, bevonatok és laminátok;

                              e)

                              »háztartási termékek«: felületek nedves vagy száraz tisztítására, valamint konyhai eszközök szárazra törlésére szolgáló, textilszálakból készült szövött vagy nem szövött termékek;”.

                  3.

                  A 6. cikk helyébe a következő szöveg lép:
                  „6. cikk
                  A mellékletben megállapított kritériumok és kapcsolódó értékelési követelmények e határozat elfogadásának napjától fogva 78 hónapig érvényesek.”

                  4.

                  A melléklet e határozat mellékletével összhangban módosul.

            2. cikk
      Ennek a határozatnak a tagállamok a címzettjei.

         Kelt Brüsszelben, 2017. július 25-én.

               a Bizottság részéről

            Karmenu VELLA

               a Bizottság tagja

         (1)  HL L 27., 2010.1.30., 1. o.

         (2)  A Bizottság 2014/350/EU határozata (2014. június 5.) a textiltermékek uniós ökocímkéjének odaítélésére vonatkozó ökológiai kritériumok megállapításáról (HL L 174., 2014.6.13., 45. o.).

         (3)  A Bizottság (EU) 2016/1332 határozata (2016. július 28.) a bútorok uniós ökocímkéjének odaítélésére vonatkozó ökológiai kritériumok megállapításáról (HL L 210., 2016.8.4., 100. o.).

         (4)  A Bizottság (EU) 2016/1349 határozata (2016. augusztus 5.) a lábbelikre vonatkozó uniós ökocímke odaítélésével kapcsolatos ökológiai kritériumok megállapításáról (HL L 214., 2016.8.9., 16. o.).

         (5)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).

         (6)  66/2010/EK rendelet, 16. cikk.

         (7)  Az Európai Parlament és a Tanács 528/2012/EU rendelete (2012. május 22.) a biocid termékek forgalmazásáról és felhasználásáról (HL L 167., 2012.6.27., 1. o.).

         (8)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

         (9)  Az Európai Parlament és a Tanács 2010/75/EU irányelve (2010. november 24.) az ipari kibocsátásokról (a környezetszennyezés integrált megelőzése és csökkentése) (HL L 334., 2010.12.17., 17. o.).

         (10)  A Bizottság (EU) 2016/1371 határozata (2016. augusztus 10.) a személyi számítógépek, notebook számítógépek és táblagépek uniós ökocímkéjének odaítélésére vonatkozó ökológiai kritériumok megállapításáról (HL L 217., 2016.8.12., 9. o.).

         MELLÉKLET
         A 2014/350/EU határozat melléklete a következőképpen módosul:

                     1.

                     Az 1. szakaszban: A textilszálakra vonatkozó kritériumok a következőképpen módosulnak:

                                 a)

                                 A második bekezdés helyébe a következő szöveg lép:
                                 „Bármely textilszál, beleértve a fent felsoroltakat is, felhasználható a textilszálakra vonatkozó kritériumok teljesülésére való tekintet nélkül, ha az adott szál a termék össztömegének 5 %-ánál kevesebbet tesz ki, vagy ha a szálak bélést vagy betétet alkotnak. A poliamid és a poliészter kivételével a textilszálakra vonatkozó kritériumok teljesítése nem követelmény a következő esetekben:

                                             i.

                                             az egész termék esetében, ha a szálak újrafeldolgozott anyagokat tartalmaznak, amelyek a termék teljes száltartamának legalább 70 tömegszázalékát teszik ki;

                                             ii.

                                             az ökocímkével ellátott termék részét képező olyan szálak esetében, ahol a száltípus legalább 70 tömegszázalékban tartalmaz újrafeldolgozott anyagot.

                                       Olyan termék esetében, amelynek teljesítenie kell az 1.a), illetve 1.b) kritériumot, a termék százalékban kifejezett gyapottartalmának kiszámításakor az újrafeldolgozott gyapotszáltartalmat le kell vonni az előírt minimális százalékból, a 3 évnél fiatalabb gyermekek részére készülő ruházat kivételével.”

                                 b)

                                 Az 1. kritérium a következőképpen módosul:

                                             i.

                                             A második és harmadik franciabekezdés helyébe a következő szöveg lép:

                                                         „—

                                                         kizárólag abban az esetben, ha a gyártó a 28. kritérium szerinti, a biogyapot-tartalomra utaló megjelöléssel látja el a terméket, az 1.a) termelési szabvány esetében a biogyapottal kevert hagyományos gyapotnak és IPM-gyapotnak nem génmódosított fajtákból kell származnia,

                                                         —

                                                         olyan termék esetében, amelynek teljesítenie kell az 1.b) kritériumot, a termék százalékban kifejezett gyapottartalmának kiszámításakor a biogyapotszál-tartalmat le kell vonni az előírt minimális százalékos arányból,

                                                         —

                                                         valamennyi bio- és IPM-gyapotnak teljesen visszakövethetőnek kell lennie az 1.d) kritérium szerint; ennek igazolása a vásárolt éves gyapotmennyiség, illetve a késztermék tartalma alapján is elfogadható,”.

                                             ii.

                                             Az 1.a) kritérium negyedik bekezdésének helyébe a következő szöveg lép:
                                             „A biogyapottal kevert hagyományos vagy IPM-gyapot esetében a szokásos genetikai módosításokat kiszűrő, a GMO-elemzési uniós referenciamódszereknek (*1) megfelelően elvégzett szűrővizsgálat elfogadható a megfelelés bizonyítékaként. A vizsgálatot valamennyi származási ország esetében le kell folytatni, és nyers gyapotmintákon kell elvégezni az esetleges nedves kezelés előtt. A genetikailag módosított gyapotot kizáró, IPM-gyapotra vonatkozó tanúsítási rendszerek elfogadhatók a kritérium betartásának bizonyítékaként.

                                                (*1)  Európai Bizottság, European Union Reference Laboratory for GM Food and Feed (A géntechnológiával módosított élelmiszerek és takarmányok európai uniós referencialaboratóriuma) – Qualitative GMO detection PCR methods (Kvalitatív GMO-azonosítási PCR-módszerek), http://gmo-crl.jrc.ec.europa.eu/gmomethods/”"

                                             iii.

                                             Az 1.b) kritérium a következőképpen módosul:

                                                         —

                                                         a harmadik bekezdés második mondatának helyébe a következő szöveg lép:

                                                            „Az ellenőrzést származási országonként évente vagy a termék gyártásához vásárolt valamennyi IPM-gyapot tanúsítványa alapján kell elvégezni.”;

                                                         —

                                                         az ötödik bekezdést el kell hagyni.

                                             iv.

                                             Az 1.c) kritérium második és harmadik bekezdésének helyébe a következő szöveg lép:
                                             „aldikarb, aldrin, kamfeklór (toxafén), kaptafol, klórdán, 2,4,5-T, klórdimeform, cipermetrin, DDT, dieldrin, dinoseb és sói, endoszulfán, endrin, heptaklór, hexaklórbenzol, hexaklór-ciklohexán (minden izomer), metamidofosz, metil-paration, monokrotofosz, neonikotinoidok (klotianidin, imidakloprid, tiametoxám) paration, pentaklórfenol.
                                             A gyapot vizsgálata során kimutatott, a felsorolásban szereplő növényvédő szerek teljes mennyisége nem haladhatja meg a 0,5 ppm értéket.”

                                             v.

                                             Az 1.d) kritérium második bekezdése i. és ii. pontjának helyébe a következő szöveg lép:

                                                         „i.

                                                         Éves alapon: Tranzakciós nyilvántartást és/vagy számlákat kell bemutatni, amelyek dokumentálják a gazdálkodóktól vagy termesztői csoportoktól éves alapon megvásárolt gyapot mennyiségét és/vagy a tanúsított gyapot össztömegét a grézs szövet gyártásáig.

                                                         ii.

                                                         Késztermék alapon: Az egyes késztermékekben felhasznált gyapotmennyiségeket igazoló dokumentációt kell bemutatni a fonási és/vagy szövetgyártási fázisoktól kezdve. Valamennyi dokumentációban hivatkozni kell az Ellenőrző Testületre vagy a különböző gyapotformák tanúsítójára.”

                                             vi.

                                             A 3.a) kritérium harmadik és negyedik bekezdésének helyébe a következő szöveg lép:
                                             „Értékelés és ellenőrzés: a kérelmezőnek be kell nyújtania a fenti dokumentációt, vagy vizsgálati jegyzőkönyveket kell készítenie az alábbi vizsgálati módszer használatáról: az IWTO 59. vizsgálati eljárásának tervezete. A vizsgálatot a nyersgyapjú gazdálkodó vagy eladás szerinti tételein származási országonként (ha kevert), és a nedves feldolgozás előtt kell elvégezni. Feldolgozási tételenként az egyes származási országokból származó több, gazdálkodó vagy eladás szerinti tételből legalább egy összetett mintát be kell vizsgálni. Az összetett mintának az alábbiak valamelyikét kell tartalmaznia:

                                                         i.

                                                         gyapjúszálak legalább 10 véletlenszerűen kiválasztott gazdálkodó vagy eladás szerinti tételből (származási országonként), amennyiben a feldolgozási tételen belül 10-nél több eladás szerinti tétel van az adott származási országból;

                                                         ii.

                                                         a feldolgozási tételt alkotó eladás vagy gazdálkodó szerinti tételenként (amelyik kevesebb) egy minta, amennyiben a feldolgozási tételen belül az adott származási országból 10-nél kevesebb eladás szerinti tétel van.

                                                   Másik lehetőségként vizsgálati jelentéseket lehet benyújtani a feldolgozási tételen belüli valamennyi eladás, illetve gazdálkodó szerinti tételre vonatkozóan.
                                             Mentesülés esetén a kérelmezőnek a mosóüzem felépítését igazoló bizonyítékot, illetve a mosási maradékban és iszapban esetleg jelenlevő ektoparaziticidek megsemmisítését bemutató laboratóriumi vizsgálati jegyzőkönyveket kell benyújtania.”

                     2.

                     A 3. szakaszban: Vegyi anyagokra és eljárásokra vonatkozó kritériumok:

                                 a)

                                 A 13.b) kritérium első bekezdésének helyébe a következő szöveg lép:
                                 „A bármilyen alkotóelemet vagy kelléket tartalmazó késztermék külön mentesség hiányában nem tartalmazhat olyan anyagokat, amelyek megfelelnek a következő feltételeknek:

                                             i.

                                             megfelelnek az 1907/2006/EK rendelet 57. cikkében meghatározott kritériumoknak;

                                             ii.

                                             a különös aggodalomra okot adó anyagok jelöltlistáját megállapító, az 1907/2006/EK rendelet 59. cikke (1) bekezdésében leírt eljárás szerint lettek azonosítva.

                                       Ez azokra az anyagokra vonatkozik, amelyek funkciót adnak a készterméknek, illetve azokra az anyagokra, amelyeket szándékosan használtak fel a gyártási receptekben.
                                 A különös aggodalomra okot adó anyagok tekintetében nem adható mentesség, ha azok textilcikkben vagy textilcikk bármely homogén részében 0,10 tömegszázaléknál nagyobb koncentrációban vannak jelen.”

                                 b)

                                 A 14. kritérium a következőképpen módosul:

                                             i.

                                             a cím és az első bekezdés helyébe a következő szöveg lép:

                                                „14. kritérium: Festés, nyomás és kikészítés során használt veszélyes anyagok és keverékek helyettesítése

                                             A festési, nyomási és kikészítési eljárások során szövetekben és kötött elemekben használt anyagok és keverékek, amelyek a késztermékben maradnak, és az 1272/2008/EK európai parlamenti és tanácsi rendelet (*2) szerint megfelelnek a besorolási kritériumoknak az 5. táblázatban felsorolt veszélyességi osztályok vagy R mondatok alapján, nem használhatók fel külön mentesség hiányában. Ezek a korlátozások a gyártás során szintetikus szálakba és mesterséges cellulózszálakba épített funkcionális anyagokra is vonatkoznak. Ezt a kritériumot a gyártás során használt vegyi anyagokra azon formájukban kell alkalmazni, amilyen formában a terméken alkalmazzák azokat, akár anyagként, akár keverékként.

                                                (*2)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).”"

                                             ii.

                                             A 14.b) kritériumban a 6. táblázat a következőképpen módosul:

                                                         —

                                                         a hatodik sor (iv. Víz-, por- és folttaszítók) helyébe a következő szöveg lép:

                                                                                „iv.

                                                                                Víz-, por- és folttaszítók

                                                                        H413

                                                                        A lepergetőszernek és bomlástermékeinek vagy:

                                                                                —

                                                                                biológiailag könnyen és/vagy potenciálisan lebonthatóknak kell lenniük, vagy

                                                                                —

                                                                                nem halmozódhatnak biológiailag vizes környezetben, beleértve a vízi üledéket.
                                                                                A terméknek meg kell felelnie a funkció tartósságára vonatkozó követelményeknek (lásd a 25. kritériumot).”

                                                         —

                                                         a nyolcadik sor (v. Kiegészítő anyagok) helyébe a következő szöveg lép:

                                                                                „v.

                                                                                Segédanyagok, köztük:

                                                                                vivőanyagok,

                                                                                egalizálószerek,

                                                                                diszpergálószerek,

                                                                                felületaktív anyagok,

                                                                                sűrítőszerek,

                                                                                kötőanyagok.

                                                                        H301, H311, H331, H371, H373, H317 (1B), H334, H411, H412, H413, EUH070,

                                                                        A recepteket automata adagolórendszerekkel kell létrehozni, és az eljárások során követni kell a standard működési eljárásokat.
                                                                        A H311, H331, H317 (1B) besorolású anyagok nem lehetnek 1,0 tömegszázaléknál nagyobb koncentrációban a késztermékben.”

                                             iii.

                                             A 6. táblázatot követő harmadik bekezdés helyébe a következő szöveg lép:
                                             „Ha a termékreceptek olyan segédanyagokat tartalmaznak, amelyek az v. mentességben leírt veszélyesanyag-besorolásokkal jellemezhetők, ellenőrzést kell végezni, amelyet a késztermék vagy közbeeső termék laboratóriumi vizsgálata, vagy másik lehetőségként az osztályozott segédanyagoknak a gyártási eljárásból a késztermékre történő átvitelére vonatkozó számítások alapján kell lefolytatni.”

                                 c)

                                 A 16. b) kritérium negyedik bekezdésének helyébe a következő szöveg lép:
                                 „Értékelés és ellenőrzés: a kérelmezőnek bizonyítania kell az EN 12619 vagy más egyenértékű szabvány szerinti megfelelőségét. A textilágazat esetében elérhető legjobb technikákat ismertető, az Európai Bizottság által kiadott legfrissebb referenciadokumentumban leírt módszeren alapuló szervesvegyület-kibocsátási számítások is elfogadhatók. A gyártóhelyek összes szervesvegyület-kibocsátásának havi átlagát a kérelmezést megelőző hat hónapra vonatkozóan kell megadni. Ahol az oldószereket visszanyerik és újrafelhasználják, nyomonkövetési adatokat kell benyújtani a rendszerek működésének tanúsítására.”

                     3.

                     A 4. szakaszban foglalt „Használatra való alkalmasságra vonatkozó kritériumok” a következőképpen módosulnak:

                                 a)

                                 A 20. kritérium első bekezdésének helyébe a következő szöveg lép:
                                 „A nedves dörzsöléssel szembeni színtartóságnak legalább 2–3. fokozatúnak kell lennie. A 2. fokozat azonban megengedett a sötét festésű farmervászon esetében, illetve az 1. fokozat minden egyéb farmervászon-színárnyalat esetében.”

                                 b)

                                 A 21. kritérium első bekezdésének helyébe a következő szöveg lép:
                                 „A száraz dörzsöléssel szembeni színtartóságnak legalább 4. fokozatúnak kell lennie. A 3–4. fokozat azonban megengedett a sötét festésű farmervászon esetében, illetve a 2–3. fokozat minden egyéb farmervászon-színárnyalat esetében.”

                     4.

                     Az 5. szakaszban foglalt „Vállalati társadalmi felelősségvállalásra vonatkozó kritériumok” a következőképpen módosulnak:

                                 a)

                                 az első bekezdés helyébe a következő szöveg lép:
                                 „A 26. és 27. kritérium a munkakörülményekkel és a munkahelyi jogokkal foglalkozik. A 26. kritérium a textiltermékek szabás/varrás/kellékezés munkafázisára, a 27. kritérium pedig kifejezetten a farmervászon készítésére vonatkozik.”

                                 b)

                                 A 26. kritérium harmadik bekezdésének helyébe a következő szöveg lép:
                                 „Értékelés és ellenőrzés: a kérelmezőnek a megfelelőség harmadik fél által végzett ellenőrzését kell tanúsítania független ellenőrzés vagy dokumentált bizonyíték alkalmazásával, beleértve az ellátási láncban részt vevő szabó/varró/kellékező gyártóhelyekre vonatkozó ökocímke-ellenőrzési folyamat során a vizsgálók által elvégzett helyszíni ellenőrzéseket az engedélyezett termékekre vonatkozóan. Erre a kérelmezés után és azt követően, az engedélyezési időszakban kerül sor, ha új gyártóhelyeket vezetnek be.
                                 Azokban az országokban, amelyek megerősítették az ILO munkaügyi ellenőrzésről szóló 1947. évi (81. sz.) egyezményét, és ahol az ILO felügyeleti szervei szerint a nemzeti munkaügyi felügyeleti rendszer hatékonyan működik, valamint e rendszer hatóköre kiterjed a lentebb felsorolt területekre (*3), az állami hatóságok által kinevezett munkaügyi felügyelő által végzett ellenőrzés is elfogadható.

                                    (*3)  Lásd az ILO NORMLEX-et (http://www.ilo.org/dyn/normlex/en) és a támogató iránymutatásokat a felhasználói kézikönyvben.”"

                     5.

                     A 28. kritérium 11. táblázatában a pamutszálakról szóló második sor helyébe a következő szöveg lép:

                                 „Gyapotszálak

                                 50 %-nál nagyobb biotartalom

                                 xx % biogyapotból készült
                                 Kizárólag GMO-mentes gyapot felhasználásával

                                 95 %-nál nagyobb biotartalom

                                 Biogyapotból készült
                                 Kizárólag GMO-mentes gyapot felhasználásával

                                 70 %-nál nagyobb IPM-tartalom

                                 Kevesebb peszticiddel termesztett gyapot”

                     6.

                     Az 1. függelék a következőképpen módosul:

                                 a)

                                 az e) szakasz a következőképpen módosul:

                                             i.

                                             a második sor helyébe a következő szöveg lép:

                                                                     „i.

                                                                     Biocid szerek, amelyek biocid tulajdonságokat kölcsönöznek a késztermékeknek.
                                                                     Alkalmazási terület:
                                                                     Minden termék

                                                         Nem építhetők be (az 528/2012/EU európai parlamenti és tanácsi rendelet (*4) 3. cikke (1) bekezdésének a) pontja szerinti) biocid termékek a szálakba, szövetekbe vagy késztermékbe biocid tulajdonságok elérése érdekében.
                                                         Általános példák: triklozán, nanoezüst, szerves cinkvegyületek, szerves ónvegyületek, diklór-fenil(észter)-vegyületek, benzimidazol-származékok és izotiazolinonok.

                                                         n.a.

                                                         Ellenőrzés:
                                                         A kérelmező nyilatkozata a használat mellőzéséről

                                             ii.

                                             a negyedik sor helyébe a következő szöveg lép:

                                                                     „iii.

                                                                     Víz-, folt- és olajlepergető kezelések
                                                                     Alkalmazási terület:
                                                                     Adott esetben a funkció biztosítása érdekében.

                                                         Nem alkalmazhatók fluortartalmú víz-, folt- és olajlepergető kezelések. Ez a perfluorozott és polifluorozott kezelésre is vonatkozik.
                                                         A fluort nem tartalmazó kezeléseknek biológiailag könnyen és/vagy teljesen lebonthatónak kell lenniük, illetve nem halmozódhatnak biológiailag vizes környezetben, így vizes üledékben sem. Emellett meg kell felelniük a 25.a) kritérium szerinti használatra való alkalmasságnak.

                                                         n.a.

                                                         Ellenőrzés:
                                                         A használat mellőzéséről szóló nyilatkozat SDS-adatlappal alátámasztva a kikészítők által általában használt lepergetőszerek esetében.
                                                         Vizsgálati módszer:
                                                         n.a.”

                                 b)

                                 az f) szakasz a következőképpen módosul:

                                             i.

                                             a „Felületaktív anyagok, lágyítószerek és komplexképző anyagok” című táblázatban az első és második sor helyébe a következő szöveg lép:

                                                         „Tisztítószerek, felületaktív anyagok, lágyítószerek és komplexképző anyagok

                                                                     ii.

                                                                     Valamennyi tisztítószer, felületaktív anyag, szövetlágyító és komplexképző anyag

                                                                        Alkalmazási terület: Valamennyi nedves eljárás

                                                         A nedves eljárást alkalmazó létesítményekben használt szövetlágyítók, komplexképző anyagok, tisztítószerek és felületaktív anyagok legalább 95 tömegszázalékának:

                                                                     —

                                                                     biológiailag könnyen lebonthatónak kell lennie aerob körülmények között, vagy

                                                                     —

                                                                     biológiailag potenciálisan lebonthatónak kell lennie, és/vagy

                                                                     —

                                                                     szennyvíztisztító telepeken eltávolíthatónak kell lennie.

                                                               A biológiai lebonthatóság tekintetében a tisztítószer-összetevők adatbázisának hatályos felülvizsgált változatát kell hivatkozási alapként használni:
                                                         http://ec.europa.eu/environment/ecolabel/documents/did_list/didlist_part_a_hu.pdf

                                                         n.a.

                                                         Ellenőrzés:
                                                         A vegyi anyag beszállítójának nyilatkozata SDS-adatlappal és/vagy OECD vagy ISO vizsgálati eredményekkel alátámasztva
                                                         Vizsgálati módszer:
                                                         Lásd a méretezési és fonási anyagokat (1. függelék, a) szakasz, i./ii. pont)

                                                                     iii.

                                                                     Nem ionos és kationos tisztítószerek és felületaktív anyagok

                                                                        Alkalmazási terület: Valamennyi nedves eljárás

                                                         A nedves eljárást alkalmazó létesítményekben használt, az 1272/2008/EK rendelet értelmében a vízi környezetre veszélyesnek minősülő nem ionos és kationos tisztítószerek és felületaktív anyagoknak anaerob viszonyok mellett biológiailag teljesen lebonthatónak kell lenniük.
                                                         A biológiai lebonthatóság tekintetében hivatkozási alapként a tisztítószer-összetevők adatbázisát kell használni:
                                                         http://ec.europa.eu/environment/ecolabel/documents/did_list/didlist_part_a_hu.pdf

                                                         n.a.

                                                         Ellenőrzés:
                                                         Az SDS és/vagy a vegyi anyag beszállítójának nyilatkozata OECD által vagy ISO vizsgálati eredményekkel alátámasztva
                                                         Vizsgálati módszer:
                                                         EN ISO 11734, ECETOC No 28 OECD 311”

                                             ii.

                                             A „Segédanyagok” című táblázat első sorának helyébe a következő szöveg lép:

                                                                     „iv.

                                                                     A készítményekben és anyagokban használt segédanyagok
                                                                     Alkalmazási terület:
                                                                     Minden termék

                                                         Az alábbi anyagok nem használhatók a textilekhez használt semmilyen készítményben vagy összetevőként, és határértékek vonatkoznak a késztermékekben való jelenlétükre:

                                                                     Nonilfenol, kevert izomerek

                                                                     4-nonilfenol

                                                                     4-nonilfenol, elágazó

                                                                     Oktilfenol

                                                                     4-oktilfenol

                                                                     4-terc-oktilfenol

                                                         25 mg/kg összesen

                                                         Ellenőrzés:
                                                         Késztermék-bevizsgálás
                                                         Vizsgálati módszer:
                                                         Oldószeres extrakció, majd LCMS

                                                         Alkil-fenol-etoxilátok (APEO-k) és származékaik:

                                                                     Polioxietilénezett oktil-fenol

                                                                     Polioxietilénezett nonil-fenol

                                                                     Polioxietilénezett p-nonil-fenol

                                                         Ellenőrzés:
                                                         Késztermék-bevizsgálás
                                                         Vizsgálati módszer:
                                                         ISO 18254”

                                 c)

                                 a g) szakasz a következőképpen módosul:

                                             i.

                                             a biocidekre vonatkozó iii. pont helyébe a következő szöveg lép:

                                                                     „iii.

                                                                     A szállítás és tárolás során a textilek védelmére használt biocidek.
                                                                     Alkalmazási terület:
                                                                     Minden termék

                                                         Kizárólag az 528/2012/EU európai parlamenti és tanácsi rendelet (*5) alapján engedélyezett hatóanyagokat tartalmazó biocidek használata engedélyezett. A kérelmezőknek ellenőrizniük kell a legfrissebb engedélyezési listát:
                                                         https://echa.europa.eu/web/guest/information-on-chemicals/biocidal-active-substances
                                                         Az alábbi anyagok használatára korlátozások vonatkoznak:

                                                                     —

                                                                     Klórfenolok (sóik és észtereik)

                                                                     —

                                                                     Poliklórozott bifenilek (PCB)

                                                                     —

                                                                     Szerves ónvegyületek, így TBT, TPhT, DBT és DOT

                                                                     —

                                                                     Dimetil-fumarát (DMFu)

                                                         n.a.

                                                         Ellenőrzés:
                                                         Használat mellőzéséről szóló nyilatkozat szállítás és tárolás előtt, SDS-adatlappal alátámasztva.

                                             ii.

                                             az „Extrahálható fémek” című iv. pont helyébe a következő szöveg lép:

                                                                     „iv.

                                                                     Extrahálható fémek
                                                                     Alkalmazási terület:
                                                                     Valamennyi termék, de eltérő határértékek vonatkoznak a csecsemők és a 3 évesnél fiatalabb gyermekek számára készült termékekre.

                                                         Az alábbi határértékek a csecsemők és a 3 évesnél fiatalabb gyermekek számára készített termékekre vonatkoznak:

                                                         mg/kg

                                                         Ellenőrzés:
                                                         Késztermék-bevizsgálás
                                                         Vizsgálati módszer:
                                                         Extrakció – EN ISO 105-E04-2013 (savas édes oldat)
                                                         Észlelés – ICP-MS vagy ICP-OES

                                                         Antimon (Sb)

                                                         30,0

                                                         Arzén (As)

                                                         0,2

                                                         Kadmium (Cd)

                                                         0,1

                                                         Króm (Cr)

                                                                     —

                                                                     Fémkomplex színezékekkel festett textilek

                                                         1,0

                                                                     —

                                                                     Összes egyéb textil

                                                         0,5

                                                         Kobalt (Co)

                                                         1,0

                                                         Réz (Cu)

                                                         25,0

                                                         Ólom (Pb)

                                                         0,2

                                                         Nikkel (Ni)

                                                                     —

                                                                     Fémkomplex színezékekkel festett textilek

                                                         1,0

                                                                     —

                                                                     Összes egyéb textil

                                                         0,5

                                                         Higany (Hg)

                                                         0,02

                                                         Az alábbi határértékek vonatkoznak az összes többi termékre, beleértve a lakástextileket:

                                                         mg/kg

                                                         Ellenőrzés:
                                                         Késztermék-bevizsgálás
                                                         Vizsgálati módszer:
                                                         Extrakció – DIN EN ISO 105-E04-2013 (savas édes oldat)
                                                         Észlelés – ICP-MS vagy ICP-OES”

                                                         Antimon (Sb)

                                                         30,0

                                                         Arzén (As)

                                                         1,0

                                                         Kadmium (Cd)

                                                         0,1

                                                         Króm (Cr)

                                                                     —

                                                                     Fémkomplex színezékekkel festett textilek

                                                         2,0

                                                                     —

                                                                     Összes egyéb textil

                                                         1,0

                                                         Kobalt (Co)

                                                                     —

                                                                     Fémkomplex színezékekkel festett textilek

                                                         4,0

                                                                     —

                                                                     Összes egyéb textil

                                                         1,0

                                                         Réz (Cu)

                                                         50,0

                                                         Ólom (Pb)

                                                         1,0

                                                         Nikkel (Ni)

                                                         1,0

                                                         Higany (Hg)

                                                         0,02

            (*4)  Az Európai Parlament és a Tanács 528/2012/EU rendelete (2012. május 22.) a biocid termékek forgalmazásáról és felhasználásáról (EGT-vonatkozású szöveg), (HL L 167., 2012.6.27., 1. o.).”

            (*5)  Az Európai Parlament és a Tanács 528/2012/EU rendelete (2012. május 22.) a biocid termékek forgalmazásáról és felhasználásáról (HL L 167., 2012.6.27., 1. o.).”


title: Az Európai Parlament határozata a Mario Borghezio kiváltságainak és mentelmi jogának fenntartására irányuló kérelemről (2006/2151(IMM))

text:
2006.12.20.         HU                                Az Európai Unió Hivatalos Lapja                                           C 313 E/65
                                                                                2006. október 24., kedd
            –     tekintettel az Európai Közösségek kiváltságairól és mentességeiről szóló 1965. április 8-i jegyzőkönyv
                  10. cikkére, valamint az Európai Parlament képviselőinek közvetlen és általános választójog alapján
                  történő választásáról szóló, 1976. szeptember 20-i okmány 6. cikkének (2) bekezdésére,
            –     tekintettel az Európai Közösségek Bíróságának 1964. május 12-i és 1986. július 10-i ítéletére (1),
            –     tekintettel eljárási szabályzata 6. cikkének (2) bekezdésére és 7. cikkére,
            –     tekintettel a Jogi Bizottság jelentésére (A6-0317/2006),
            A. mivel Bogdan Golikot a 2004. június 10–13. között megtartott hatodik európai parlamenti választáson
                  választották meg, és mandátumát 2004. december 14-én vizsgálta meg a Parlament;
            B.    mivel Bogdan Golik a megválasztása szerinti országon kívüli tagállamokban az Európai Közösségek
                  kiváltságairól és mentességeiről szóló 1965. április 8-i jegyzőkönyve 10. cikke szerint mentességet
                  élvez az őrizetbe vételi intézkedések és bírósági eljárások alól;
            C. mivel Bogdan Golik az Európai Bíróság fent említett ítélkezési gyakorlata szerint a mentelmi jogot a
                  Parlament megalakulásának időpontja óta élvezi,
            1.     úgy határoz, hogy felfüggeszti Bogdan Golik mentelmi jogát, azzal a feltétellel, hogy Bogdan Golik
            ellen az esetleges jogerős ítélet megszületéséig nem rendelhető el fogva tartás, vizsgálati fogság vagy egyéb
            olyan intézkedés, amely akadályozza őt a képviselői megbízatásának teljesítésében;
            2.     utasítja elnökét, hogy továbbítsa e határozatot és az illetékes bizottság jelentését a Belga Királyság
            illetékes hatóságának.
            (1) 101/63 sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és
                 társai ügy (EBHT 1986., 2391. o.).
            P6_TA(2006)0426
            Mario Borghezio kiváltságainak és mentelmi jogának fenntartására irányuló kére-
            lem
            Az Európai Parlament határozata a Mario Borghezio kiváltságainak és mentelmi jogának fenntartá-
                                               sára irányuló kérelemről (2006/2151(IMM))
            Az Európai Parlament,
            –     tekintettel Mario Borghezio 2006. május 23-i, a 2006. június 1-i plenáris ülésen bejelentett, saját men-
                  telmi jogának fenntartására irányuló kérelmére,
            –     miután eljárási szabályzata 7. cikke (3) bekezdésének megfelelően meghallgatta Mario Borgheziót,
            –     tekintettel az Európai Közösségek kiváltságairól és mentességeiről szóló 1965. április 8-i jegyzőkönyv 9.
                  és 10. cikkére, valamint az Európai Parlament képviselőinek közvetlen és általános választójog alapján
                  történő választásáról szóló, 1976. szeptember 20-i okmány 6. cikkének (2) bekezdésére,
            –     tekintettel az Európai Közösségek Bíróságának 1964. május 12-i és 1986. július 10-i ítéletére (1),
            –     tekintettel az Olasz Köztársaság Alkotmányának 68. cikkére,
            (1) 101/63 sz. Wagner kontra Fohrmann és Krier ügy (EBHT 1964., 383. o.), illetve 149/85. sz. Wybot kontra Faure és
                 társai ügy (EBHT 1986., 2391. o.).
 ---pagebreak--- C 313 E/66                                                 Az Európai Unió Hivatalos Lapja                                        HU       2006.12.20.
 2006. október 24., kedd
             –      tekintettel eljárási szabályzata 6. cikkének (3) bekezdésére és 7. cikkére,
             –      tekintettel a Jogi Bizottság jelentésére (A6-0329/2006),
             1.      úgy határoz, hogy nem tartja fenn Mario Borghezio kiváltságait és mentelmi jogát;
             P6_TA(2006)0427
             3/2006. sz. költségvetés-módosítás (módosítások)
             Módosítások az Európai Unió 2006-os pénzügyi évre vonatkozó 3/2006. sz. költségvetésmódosítá-
             sához, III. szakasz – Bizottság, VIII. szakasz B. rész – Európai adatvédelmi biztos (11297/2006 –
                                                          C6-0336/2006 – 2006/2119(BUD))
             1. sz. módosítás
             III. SZAKASZ: Bizottság
             02 01 04 01. jogcím – A belső piac működése és fejlődése, különösen az értesítés, a tanúsítás és az ágazati
             közelítés területén – Igazgatási kiadások
                                                                                2006-os költségvetés +
                 02 01 04 01        2006-os költségvetés          3/2006. sz. KMT               Módosítás
                                                                                3. sz. KM módosítva
                                  Köt. váll.       Kifiz.     Köt. váll.       Kifiz.   Köt. váll.        Kifiz.   Köt. váll.       Kifiz.
                                2 790 000       2 790 000    −554 545        −554 545   554 545         554 545  2 790 000       2 790 000
             NÓMENKLATÚRA:
             Változatlan
             MEGJEGYZÉSEK:
             Változatlan
             INDOKOLÁS:
             Az előzetes költségvetés-módosítási tervezet visszaállítása.
             2. sz. módosítás
             III. SZAKASZ: Bizottság
             06 02 03. jogcím – Közlekedésbiztonság
                                                                                2006-os költségvetés +
                  06 02 03          2006-os költségvetés          3/2006. sz. KMT               Módosítás
                                                                                3. sz. KM módosítva
                                  Köt. váll.       Kifiz.     Köt. váll.       Kifiz.   Köt. váll.        Kifiz.   Köt. váll.       Kifiz.
                              18 080 000 17 080 000 −2 714 000 −2 714 000             2 714 000       2 714 000 18 080 000 17 080 000
             NÓMENKLATÚRA:
             Változatlan
             MEGJEGYZÉSEK:
             Változatlan
             INDOKOLÁS:
             A csökkentés elutasítása, mivel túl korai a költségvetési év ezen szakaszában jelentős csökkentéseket beve-
             zetni.


title: A Politikai és Biztonsági Bizottság (KKBP) 2015/1750 határozata (2015. szeptember 29.) a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2015/607 határozat hatályon kívül helyezéséről (ATALANTA/5/2015)

text:
               1.10.2015

               HU

               Az Európai Unió Hivatalos Lapja

               L 256/13

         A POLITIKAI ÉS BIZTONSÁGI BIZOTTSÁG (KKBP) 2015/1750 HATÁROZATA
   (2015. szeptember 29.)
   a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az EU-erők parancsnokának kinevezéséről és a (KKBP) 2015/607 határozat hatályon kívül helyezéséről (ATALANTA/5/2015)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló, 2008. november 10-i 2008/851/KKBP tanácsi együttes fellépésre (1) és különösen annak 6. cikkére,
   mivel:

               (1)

               A 2008/851/KKBP együttes fellépés 6. cikkének (1) bekezdése értelmében a Tanács felhatalmazta a Politikai és Biztonsági Bizottságot (PBB) arra, hogy meghozza a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez az EU-erők parancsnokának (a továbbiakban: az EU-erők parancsnoka) kinevezésére vonatkozó döntéseket.

               (2)

               A PBB 2015. április 15-én elfogadta a (KKBP) 2015/607 határozatot (2), mellyel Alfonso GÓMEZ FERNÁNDEZ DE CÓRDOBA kapitányt (haditengerészet) nevezte ki az EU-erők parancsnokává.

               (3)

               Az EU műveleti parancsnoka azt javasolta, hogy Alfonso GÓMEZ FERNÁNDEZ DE CÓRDOBA kapitányt (haditengerészet) követően Stefano BARBIERI ellentengernagyot nevezzék ki az EU-erők új parancsnokává.

               (4)

               Az EU Katonai Bizottsága támogatja a javaslatot.

               (5)

               A (KKBP) 2015/607 határozatot ezért hatályon kívül kell helyezni.

               (6)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló 22. jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2015. október 6-i hatállyal Stefano BARBIERI ellentengernagyot nevezi ki az EU-erők parancsnokává a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta).
   2. cikk
   A (KKBP) 2015/607 határozat hatályát veszti.
   3. cikk
   Ez a határozat 2015. október 6-án lép hatályba.

      Kelt Brüsszelben, 2015. szeptember 29-én.

            a Politikai és Biztonsági Bizottság részéről

            az elnök

         W. STEVENS

      (1)  HL L 301., 2008.11.12., 33. o.

      (2)  A Politikai és Biztonsági Bizottság 2015. április 15-i (KKBP) 2015/607 határozata a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez (Atalanta) az uniós erők parancsnokának kinevezéséről és a (KKBP) 2015/102 határozat hatályon kívül helyezéséről (ATALANTA/3/2015) (HL L 100., 2015.4.17., 79. o.).


title: 2012/578/EU: Az Európai Parlament határozata ( 2012. május 10. ) a Kábítószer és a Kábítószerfüggőség Európai Megfigyelőközpontja 2010-es pénzügyi évre szóló költségvetésének végrehajtására vonatkozó mentesítésről

text:
               17.10.2012

               HU

               Az Európai Unió Hivatalos Lapja

               L 286/206

         AZ EURÓPAI PARLAMENT HATÁROZATA
   (2012. május 10.)
   a Kábítószer és a Kábítószerfüggőség Európai Megfigyelőközpontja 2010-es pénzügyi évre szóló költségvetésének végrehajtására vonatkozó mentesítésről
   (2012/578/EU)
   AZ EURÓPAI PARLAMENT,

               —

               tekintettel a Kábítószer és a Kábítószerfüggőség Európai Megfigyelőközpontja 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2010-es pénzügyi évre vonatkozó végleges éves beszámolójáról szóló jelentésére, a megfigyelőközpont válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i, 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (3) és különösen annak 15. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0134/2012),

               1.

               mentesítést ad a Kábítószer és a Kábítószerfüggőség Európai Megfigyelőközpontja igazgatója számára a megfigyelőközpont 2010-es pénzügyi évre szóló költségvetésének végrehajtására vonatkozóan;

               2.

               észrevételeit az alábbi állásfoglalásban ismerteti;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Kábítószer és a Kábítószerfüggőség Európai Megfigyelőközpontja igazgatójának, a Tanácsnak, a Bizottságnak és a Számvevőszéknek, és gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 366., 2011.12.15., 156. o.

      (2)  HL L 248., 2002.9.16., 1. o.

      (3)  HL L 376., 2006.12.27., 1. o.

      (4)  HL L 357., 2002.12.31., 72. o.
   MELLÉKLET

      AZ EURÓPAI PARLAMENT UTÓBBI ÉVEKBEN TETT AJÁNLÁSAI

               A Kábítószer és a Kábítószerfüggőség Európai Megfigyelőközpontja

               2006

               2007

               2008

               2009

               Teljesítmény

               A megfigyelőközpont nem tartja magát szigorúan az évenkéntiség és az egyediség költségvetési elvéhez; nagy számú átcsoportosítás a költségvetés sorok között, és sok esetben a kísérődokumentáció nem kellően részletes

               tárgytalan

               Kéri, hogy a megfigyelőközpont vezessen be SMART célkitűzéseket és RACER mutatókat, illetve készítsen Gantt-diagramot → eredményorientált megközelítés előmozdítása

               Felhívja a megfigyelőközpontot, hogy készítsen Gantt-diagramot az egyes operatív tevékenységei programozásának részeként

               Költségvetési és pénzgazdálkodás

               A közbeszerzési szabályokat nem hajtották végre következetesen

               A megfigyelőközpontnak nézeteltérése van Norvégiával azzal kapcsolatban, hogy miként számítandó ki az országnak a megfigyelőközpont munkájához történő pénzügyi hozzájárulása. A megfigyelőközpontnak mihamarabb rendeznie kell a vitát, mivel az kihatással van a költségvetésre és a megfigyelőközpont pénzügyi kimutatásaira (a megfigyelőközpont becslése 80 000 EUR-val több a norvég hatóságokénál)

               tárgytalan

                           —

                           Felhívja a megfigyelőközpontot, hogy a potenciális áthozatok elemzése céljából intézkedjen utasítások kiadásáról és eljárások megállapításáról, továbbá az áthozatok csökkentése érdekében javítsa a fellépések programozását és nyomon követését

                           —

                           A Számvevőszék 339 000 EUR-nyi áthozatalt regisztrált a II. cím alatti igazgatási kiadások 2009. évi előirányzataiban

               Humánerőforrás

               tárgytalan

               tárgytalan

               tárgytalan

               Kéri a megfigyelőközpontot, hogy továbbra is biztosítsa az alkalmazottak értékelésére vonatkozóan jóváhagyott eljárás egységes végrehajtását

               Belső ellenőrzés

               tárgytalan

               tárgytalan

               Felhívja a megfigyelőközpontot, hogy tegyen eleget a Belső Ellenőrzési Szolgálat 2006. évi 41 ajánlása közül 26-nak, azaz az új helyszín minőség-ellenőrzésének, a vízbeszivárgás okozta károk megelőzésének, az üzletfolyamatossági terv készítésének és a berendezésekbe való beruházásnak, valamint a belső ellenőrzési normák (előléptetések a munkavállalók értékelése, kockázatkezelés) bevezetésének

                           —

                           Kéri a megfigyelőközpontot, hogy tájékoztassa a mentesítésért felelős hatóságot a kockázatkezelés és az éves kockázatelemzés tekintetben elért előrelépésekről

                           —

                           Sürgeti a megfigyelőközpontot, hogy haladéktalanul hajtsa végre a kilenc „nagyon fontos” ajánlást, és tájékoztassa a mentesítésért felelős hatóságot az elért eredményekről

          ---documentbreak---

               17.10.2012

               HU

               Az Európai Unió Hivatalos Lapja

               L 286/207

         AZ EURÓPAI PARLAMENT ÁLLÁSFOGLALÁSA
   (2012. május 10.)
   a Kábítószer és a Kábítószerfüggőség Európai Megfigyelőközpontja 2010-es pénzügyi évre szóló költségvetésének végrehajtására vonatkozó mentesítésről szóló határozat szerves részét képező megjegyzésekkel
   AZ EURÓPAI PARLAMENT,

               —

               tekintettel a Kábítószer és a Kábítószerfüggőség Európai Megfigyelőközpontja 2010-es pénzügyi évre vonatkozó végleges éves beszámolójára,

               —

               tekintettel a Számvevőszéknek a Kábítószer és a Kábítószerfüggőség Európai Megfigyelőközpontja 2010-es pénzügyi évre vonatkozó végleges éves beszámolójáról szóló jelentésére, a megfigyelőközpont válaszaival együtt (1),

               —

               tekintettel a Tanács 2012. február 21-i ajánlására (06083/2012 – C7-0051/2012),

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (2) és különösen annak 185. cikkére,

               —

               tekintettel a Kábítószer és a Kábítószerfüggőség Európai Megfigyelőközpontjáról szóló, 2006. december 12-i 1920/2006/EK európai parlamenti és tanácsi rendeletre (3) és különösen annak 15. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (4) és különösen annak 94. cikkére,

               —

               tekintettel eljárási szabályzata 77. cikkére és VI. mellékletére,

               —

               tekintettel a Költségvetési Ellenőrző Bizottság jelentésére és az Állampolgári Jogi, Bel- és Igazságügyi Bizottság véleményére (A7-0134/2012),

               A.

               mivel a Számvevőszék kijelentette, hogy kellő mértékben megbizonyosodott a 2010-es pénzügyi évre vonatkozó éves beszámoló megbízhatóságáról, valamint arról, hogy az alapjául szolgáló ügyletek jogszerűek és szabályszerűek;

               B.

               mivel 2011. május 10-én a Parlament megadta a mentesítést a Kábítószer és a Kábítószerfüggőség Európai Megfigyelőközpontja igazgatójának a megfigyelőközpont 2009-es pénzügyi évre szóló költségvetésének végrehajtására vonatkozóan (5), és a mentesítésről szóló határozatot kísérő állásfoglalásban a Parlament

                           —

                           felhívta a megfigyelőközpontot, hogy a potenciális áthozatok elemzése céljából intézkedjen utasítások kiadásáról és eljárások megállapításáról, továbbá az áthozatok csökkentése érdekében javítsa a fellépések programozását és nyomon követését,

                           —

                           kérte a megfigyelőközpontot, hogy továbbra is biztosítsa az alkalmazottak értékelésére vonatkozóan jóváhagyott eljárás egységes végrehajtását,

                           —

                           sürgette a megfigyelőközpontot, hogy haladéktalanul hajtsa végre a Belső Ellenőrzési Szolgálat kilenc „nagyon fontos” ajánlását, és tájékoztassa a mentesítésért felelős hatóságot az elért eredményekről;

               C.

               mivel a megfigyelőközpont 2010. évi kezdeti költségvetése 15 900 323 EUR volt, ami 8,16 %-kal volt több, mint a 2009. évi 14 700 000 EUR-s költségvetés; mivel az Unió hozzájárulása a megfigyelőközpont költségvetéséhez 2010-ben 14 800 000 EUR-t tett ki (6), ami a 2009-es évhez képest 4,59 %-os növekedés;

      Költségvetési és pénzgazdálkodás

               1.

               a végleges éves beszámoló alapján megállapítja, hogy a 2010-es pénzügyi évben a megfigyelőközpont tényleges bevétele 16 245 886 EUR volt; rámutat, hogy a 2010. évi tényleges bevétel és a 2010-es költségvetésben szereplő bevétel közötti eltérés a következőkből adódik:

                           —

                           a megfigyelőközpont 2008-as és 2009-es költségvetési bevételeihez kapcsolódó, 362 000 EUR összegű kifizetés 2010-ben az uniós hozzájárulásból,

                           —

                           a megfigyelőközpont költségvetéséhez történő 2008. és 2009. évi norvég hozzájárulás révén keletkezett 16 437 EUR-nyi többlet,

                           —

                           a 2010-ben befolyt, de a 2010. évi könyvelésbe be nem vezetett 1 980,00 EUR;

               2.

               megállapítja, hogy az Unió hozzájárulása 2010-ben 14 800 000 EUR-t tett ki: a költségvetésben szereplő 14 600 000 EUR a többlet visszafizetéséből befolyó 200 000 EUR-val egészült ki;

               3.

               a megfigyelőközpont végleges éves beszámolója alapján megállapítja, hogy a 2010-es költségvetési előirányzatok végrehajtási aránya a kötelezettségvállalási előirányzatokat illetően 98,82 %-os (2009-hez képest –0,03 %), a kifizetési előirányzatokat illetően 94,85 %-os (2009-hez képest –1,66 %), a végső költségvetéshez képesti kifizetéseket illetően pedig 93,73 %-os (2009-hez képest –1,67 %);

               4.

               megállapítja továbbá, hogy az I. és II. cím (személyzet és asszisztencia) végrehajtására vonatkozó adatok a 2009. évi végrehajtási arányhoz képest mind a kötelezettségvállalások, mind a kifizetések terén növekedést mutattak, 0,57 és 13,4 %-os arányban; megállapítja, hogy a végrehajtási arány a kötelezettségvállalási előirányzatokat illetően 99,15 %-os, a kifizetési előirányzatokat illetően pedig a 2009. évi 98,58 %-hoz és 95,30 %-hoz képest 96,64 %-os;

               5.

               megállapítja, hogy a III. cím (projektek és operatív tevékenységek) végrehajtási aránya a kifizetési előirányzatok használatának (2009-hez képest –9,58 %-kal való) csökkenéséről, valamint a végleges költségvetési előirányzatok csekély, 1,37 %-os csökkenéséről tanúskodik; megállapítja azt is, hogy a végrehajtási arány a kötelezettségvállalási előirányzatokat illetően 98,04 %-os, a kifizetési előirányzatokat illetően pedig 88,83 %-os; a megfigyelőközpont tájékoztatása alapján megállapítja, hogy ez a következőkből adódott:

                           —

                           a Nemzeti Fókuszpontok több mint 70 %-a a 2010-es Reitox társfinanszírozásból csak az első részlet kifizetését tudta lehívni,

                           —

                           az év vége fele tartott technikai ülések költségeinek megtérítéséhez kapcsolódó kifizetéseket 2010 vége előtt nem lehetett teljesíteni,

                           —

                           a külső technikai tanulmányok és felmérések készítésére kötött kisebb szerződések végrehajtásához kapcsolódó kifizetések egy részét az adott szolgáltatási szerződés késedelmes megkötése miatt nem lehetett teljesíteni,

                     úgy véli, hogy a III. cím alatti kifizetési előirányzatok alacsony végrehajtási szintje hatással van a megfigyelőközpont projektjeinek és tevékenységeinek lefolytatására, és azok kimenetelét negatívan befolyásolhatja; felhívja ezért a megfigyelőközpontot, hogy késlekedés nélkül tegyen lépéseket a kifizetési előirányzatok végrehajtási arányának növelése érdekében, és hogy folyamatosan tájékoztassa a mentesítésért felelős hatóságot az elért eredményekről;

               6.

               kéri a megfigyelőközpontot pénzgazdálkodásának megszilárdítására; elismeri, hogy a kábítószerekkel kapcsolatos kérdéseket megfelelően szerepeltetni kell az új többéves pénzügyi keretben (2014–2020);

      Átvitt előirányzatok

               7.

               üdvözli a megfigyelőközpont azon kezdeményezését, hogy az áthozott előirányzatok volumenét tovább csökkentse; az éves tevékenységi jelentés alapján tudomásul veszi különösen a megfigyelőközpont által hozott alábbi intézkedéseket:

                           —

                           a megfigyelőközponttal kapcsolatban álló különböző pénzügyi és operatív partnerek számára rendezett öt tanfolyam a költségvetési műveletekről és a közbeszerzési eljárásokról,

                           —

                           az áthozatok elemzése és megelőzése érdekében bevezetett egyértelműbb és strukturáltabb utasítások és eljárások,

                           —

                           az éves munkaprogram/költségvetés végrehajtására vonatkozó versenytárgyalási kiírás időben történő megszervezése, hogy azokat alapszabályként az év első félévében le lehessen bonyolítani,

                           —

                           egy AD besorolású munkatárs felvétele, akinek feladata a megfigyelőközpont tervezési és nyomonkövetési kapacitásának javítása,

                     felhívja mindazonáltal a Számvevőszéket, hogy tájékoztassa a mentesítésért felelős hatóságot ezen intézkedések hatékonyságáról;

      Elszámolási rend

               8.

               a végleges éves beszámoló alapján megállapítja, hogy a visszafizetési felszólítások kezelésének egyszerűsítése érdekében a megfigyelőközpont az ABAC-ban létrehozott új bevételi struktúrát vezetett be;

               9.

               tudomásul veszi továbbá, hogy a megfigyelőközpont felülvizsgálta a tevékenységen alapuló irányítási rendszerét, és költségalapú elszámolási rendszert vezetett be; tudomásul veszi különösen azt, hogy az ABAC és SAP CO alkalmazásokat ehhez igazították, és hogy a beüzemelésre 2011 első negyedében kellett volna, hogy sor kerüljön; kéri a megfigyelőközpontot, hogy tájékoztassa a mentesítésért felelős hatóságot az e tekintetben elért haladásról;

      Közbeszerzés

               10.

               a megfigyelőközpont végleges éves beszámolója alapján megállapítja, hogy a külső technikai tanulmányok és felmérések készítésére kötött kisebb szerződések végrehajtásához kapcsolódó kifizetések egy részét az adott szolgáltatási szerződés késedelmes megkötése miatt és a megfigyelőközpont munkaprogramjában foglalt érintett projektek aktuális stádiumával összhangban nem lehetett teljesíteni;

      Teljesítmény

               11.

               felhívja a megfigyelőközpontot, hogy tevékenységének tervezése során vegye kellően figyelembe a jelentéstételi szintet; különösen annak biztosítására hívja fel a megfigyelőközpontot, hogy a végleges éves beszámoló megfelelően tükrözze az éves munkaprogramot, és hogy a költségvetés végrehajtásának ellenőrizhetővé tétele érdekében a forrástervezés legyen összhangban a megfigyelőközpont szervezeti felépítésével;

               12.

               üdvözli az interneten keresztül történő információterjesztést mint a megfigyelőközpont átfogó kommunikációs stratégiájának és tájékoztatási tevékenységeinek eredményes és költséghatékony elemét; emellett felhívja a megfigyelőközpontot, hogy tegyen javaslatokat a megfigyelőközpont többnyelvűségi politikájának a Reitox segítségével történő jobb fenntartására vonatkozóan;

               13.

               megjegyzi, hogy le kell küzdeni az Unióban tapasztalható gazdasági nehézségeket, és ezért sürgeti a rugalmasság megerősítését, innovatív szervezeti intézkedések meghozatalát, valamint az uniós intézmények, az ügynökségek és a nemzeti hatóságok közötti koordináció javítását;

               14.

               üdvözli a megfigyelőközpont és az alkohol- és egyéb kábítószer-fogyasztási szokásokkal foglalkozó európai iskolai vizsgálat (ESPAD) közötti jobb koordinációt; úgy véli, hogy az alkoholizmust, a dohányzást és más, anyagokhoz nem kapcsolódó szenvedélybetegségeket kiemelt kérdésként bele kell foglalni az Unió következő drogstratégiájába;

      Kockázatértékelés

               15.

               az éves tevékenységi beszámolója alapján megállapítja, hogy a megfigyelőközponton belüli kockázatkezelés javításának eszközeként a megfigyelőközpont a kockázatok beazonosítása és értékelése céljából átfogó módszert fogadott el; felhívja mindazonáltal a Számvevőszéket, hogy tájékoztassa a mentesítésért felelős hatóságot a megfigyelőközpont által tett intézkedések hatékonyságáról; felhívja a Belső Ellenőrzési Szolgálatot, hogy győződjön meg arról, hogy a megfigyelőközponti kockázati nyilvántartás a Belső Ellenőrzési Szolgálat ajánlásainak és a megfigyelőközpont belső ellenőrzési előírásainak megfelelően került-e felállításra;

      Belső ellenőrzés

               16.

               tudomásul veszi, hogy a külső kommunikációra vonatkozó belső ellenőrzés megvizsgálása és verifikációja érdekében a Belső Ellenőrzési Szolgálat 2010 folyamán költségvetési végrehajtási ellenőrzést folytatott a külső kommunikációs tevékenység irányítását illetően; felhívja a figyelmet különösen arra, hogy a kommunikációt illetően érvényben lévő stratégiai dokumentumok az elmúlt évek során készültek, azonban azok nem kötődnek a 2010. évi, sem a 2010–2012-es többéves munkaprogramhoz, és hogy bár a megfigyelőközpont kommunikációs stratégiája ezt előírja, a tervek nem térnek ki a célcsoportok rendszeres frissítésére;

               17.

               e tekintetben sürgeti a megfigyelőközpontot, hogy jövőbeli kommunikációs stratégiáját kösse össze a (több)éves tervekkel, és rendszeresen vizsgálja felül a célcsoportok szükségleteit;

               18.

               tudomásul veszi, hogy a támogatások kezelésére vonatkozóan 2009-ben és a „Cselekvésre készen” programra vonatkozóan 2008-ban végrehajtott ellenőrzést követően a Belső Ellenőrzési Szolgálat által javasolt öt „nagyon fontos” intézkedést a megfigyelőközpontnak még végre kell hajtania; aggodalmának ad hangot amiatt, hogy három „nagyon fontos” ajánlás esetében a végrehajtás a megfigyelőközpont által az eredeti cselekvési tervben kijelölt határidőig nem teljesült; felhívja a figyelmet arra is, hogy a megfigyelőközpont beszámolója szerint 2010 végéig még egy ajánlást végrehajtottak; a végrehajtás hatékonyságát a Belső Ellenőrzési Szolgálat fogja utólagosan igazolni; sürgeti ezért a megfigyelőközpontot, hogy sürgősen orvosolja a helyzetet, és tájékoztassa a mentesítésért felelős hatóságot a megtett lépésekről;

               19.

               rámutat, hogy a támogatási megállapodásnak való megfelelés céljából tett egyik javaslatot a megfigyelőközpont elutasította; sürgeti ezért a megfigyelőközpontot, hogy adjon magyarázatot erre az elutasításra a mentesítésért felelős hatóság számára;

               20.

               felhívja a figyelmet a mentesítésről szóló korábbi jelentéseiben tett, jelen állásfoglaláshoz mellékelt ajánlásaira;

               21.

               a mentesítő határozatát kísérő horizontális jellegű egyéb észrevételei tekintetében utal az ügynökségek teljesítményéről, pénzgazdálkodásáról és ellenőrzéséről szóló, 2012. május 10-i állásfoglalására (7).

      (1)  HL C 366., 2011.12.15., 156. o.

      (2)  HL L 248., 2002.9.16., 1. o.

      (3)  HL L 376., 2006.12.27., 1. o.

      (4)  HL L 357., 2002.12.31., 72. o.

      (5)  HL L 250., 2011.9.27., 167. o.

      (6)  HL L 64., 2010.3.12., 1056–1057. o.

      (7)  Elfogadott szövegek, P7_TA(2012)0164 (lásd e Hivatalos Lap 388. oldalát).


title: 2008/571/EK: A Tanács határozata ( 2008. július 8. ) az Európai Központi Bank külső könyvvizsgálóinak jóváhagyásáról szóló 98/481/EK tanácsi határozat módosításáról

text:
               11.7.2008

               HU

               Az Európai Unió Hivatalos Lapja

               L 183/34

      A TANÁCS HATÁROZATA

   (2008. július 8.)
   az Európai Központi Bank külső könyvvizsgálóinak jóváhagyásáról szóló 98/481/EK tanácsi határozat módosításáról
   (2008/571/EK)
   AZ EURÓPAI UNIÓ TANÁCSA,
   tekintettel a Központi Bankok Európai Rendszere és az Európai Központi Bank alapokmányáról szóló, az Európai Közösséget létrehozó szerződéshez csatolt jegyzőkönyvre és különösen annak 27. cikke (1) bekezdésére,
   tekintettel az Európai Központi Bank külső könyvvizsgálóiról szóló, az Európai Központi Bank által az Európai Unió Tanácsához intézett 2008. április 30-i EKB/2008/2 ajánlásra (1),
   mivel:

               (1)

               Az Európai Központi Bank (EKB) és az eurorendszer nemzeti központi bankjainak beszámolóit az EKB Kormányzótanácsa által javasolt és az Európai Unió Tanácsa által jóváhagyott független külső könyvvizsgálóknak kell ellenőrizni.

               (2)

               A Coopers and Lybrand (1998–2003) és a KPMG Deutsche Treuhand-Gesellschaft AG Wirtschaftsprüfingsgesellschaft (2003–2007) cég megbízatása a 2007. évre vonatkozó ellenőrzést követően lejárt. A 2008-as pénzügyi évtől ezért külső könyvvizsgálót szükséges kinevezni.

               (3)

               Az EKB Kormányzótanácsa azt javasolta, hogy a 2008–2012 pénzügyi évekre az EKB külső könyvvizsgálójaként a PricewaterhouseCoopers Aktiengesellschaft Wirtschaftsprüfungsgesellschaftot jelöljék ki,

         A KÖVETKEZŐKÉPPEN HATÁROZOTT:
   1. cikk
   A 98/481/EK határozat (2) 1. cikke helyébe a következő szöveg lép:

      „1. cikk
      A PricewaterhouseCoopers Aktiengesellschaft Wirtschaftsprüfungsgesellschaft-ot a Tanács a 2008–2012 pénzügyi évekre jóváhagyja, mint az EKB külső könyvvizsgálóját.”

   2. cikk
   Erről a határozatról értesíteni kell az EKB-t.
   3. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2008. július 8-án.

            a Tanács részéről

            az elnök

         C. LAGARDE

      (1)  HL C 114., 2008.5.9., 1. o.

      (2)  HL L 216., 1998.8.4., 7. o.